SVOA พุ่งแรง 4% โบรกฯชี้กำไรปี 60 นิวไฮในรอบ 10 ปี แนะ “ซื้อ” เป้า 3.50 บ.
SVOA พุ่งแรง 4% โบรกฯชี้กำไรปี 60 นิวไฮในรอบ 10 ปี แนะ “ซื้อ” เป้า 3.50 บ. โดยล่าสุด ณ เวลา 14.21 น. อยู่ที่ระดับ 2.22 บาท เพิ่มขึ้น 0.08 บาท หรือ 3.74% สูงสุดที่ระดับ 2.26 บาท ต่ำสุดที่ระดับ 2.16 บาท มูลค่าการซื้อขาย 48.09 ล้านบาท
16 ก.พ. 2561

ผู้สื่อข่าวรายงานว่า ราคาหุ้นบริษัท บริษัท เอสวีโอเอ จำกัด (มหาชน) หรือ SVOA ณ เวลา 14.21 น. อยู่ที่ระดับ 2.22 บาท เพิ่มขึ้น 0.08 บาท หรือ 3.74% สูงสุดที่ระดับ 2.26 บาท ต่ำสุดที่ระดับ 2.16 บาท มูลค่าการซื้อขาย 48.09 ล้านบาท

ด้าน บล.ฟินันเซีย ไซรัส ระบุในบทวิเคราะห์ แนะนำ “ซื้อ” ในราคาเป้าหมายที่ 3.50 บาทต่อหุ้น โดยคาดกำไรสุทธิช่วงไตรมาส 4/60 ที่ 29 ล้านบาท ชะลอตัวจากไตรมาสก่อนตามรอบงบประมาณภาครัฐที่มักเร่งปิดงานในไตรมาส 3 ของทุกปี และมองว่ากำไรปี 60 จะทำจุดสูงสุดในรอบ 10 ปี ที่ 156 ล้านบาท โต 114% เมื่อเทียบกับช่วงเดียวกันของปีก่อน
โดยแรงหนุนหลักมาจากการส่งมอบงานครุภัณฑ์คอมพิวเตอร์และอุปกรณ์ต่อพ่วงให้สำนักงานคณะกรรมการการศึกษาขั้นพื้นฐาน และการรับรู้กำไรของ IT ที่เป็น High Season และเป็นช่วงเปิดตัว iPhone รุ่นใหม่ของ SPVI (IT ถือ 29%)